b'\n_START_ARTICLE_\nBajdar\n_START_PARAGRAPH_\nBajdar (mongolsko \xd0\x91\xd0\xb0\xd0\xb9\xd0\xb4\xd0\xb0\xd1\x80, Bajdar) je bil \xc5\xa1esti sin \xc4\x8cagataj kana in udele\xc5\xbeenec mongolske invazije v Evropo 1235-1241, v Mongoliji znane kot "pohod starih fantov". Skupaj s Kadanom in morda Orda kanom je poveljeval mongolski vojski, ki je napadla Poljsko, * ni znano, \xe2\x80\xa0 ni znano._NEWLINE_13. februarja 1241 so Mongoli pre\xc4\x8dkali zamrznjeno Vislo in osvojili in oplenili Sandomierz. Na pohodu proti zahodu sta  se Orda kan in Bajdar 18. marca sre\xc4\x8dala s poljsko vojsko pod poveljstvom vojvode Boleslava V. Pjasta in jo v bitki bitki pri Hmeljniku  te\xc5\xbeko porazila.  Boleslav v bitki ni sodeloval. Del njegove vojske je pobegnil na Moravsko. 22. marca so Mongoli pri\xc5\xa1li pred Krakov, iz katerega je ve\xc4\x8dina prebivalstva pred tem pobegnila. Na Cvetno nedeljo so Mongoli po\xc5\xbegali mesto in ve\xc4\x8dino preostalih prebivalcev ujeli. _NEWLINE_Orda kan in Bajdar sta vzhodno od Opol prisilila k umiku vojsko vojvode Mije\xc5\xa1ka Debelega in pri Racib\xc3\xb3rzu pre\xc4\x8dkala Odro. Me\xc5\xa1\xc4\x8dani Racib\xc3\xb3rza so se umaknili iz mesta in ga po\xc5\xbegali. Mongoli so osvojili Vroc\xc5\x82av, citadela sama pa se ni vdala. Prvi napad nanjo je spodletel, zato Mongoli niso izgubljali \xc4\x8dasa z obleganjem. Ob\xc5\xa1li so citadelo in nadaljevali prodiranje proti zahodu. _NEWLINE_Po zmafi nad zdru\xc5\xbeeno vojsk Poljakov, \xc4\x8cehov in templjarjev v bitki pri Legnici, se je Bajdar  za nekaj tednov utaboril v okolici Otmuhova. Na za\xc4\x8detku maja 1241 so Mongoli vdrli na Moravsko. Pohod so nadaljevali preko Brna, da bi se pridru\xc5\xbeili Batu kanov vojski na Ogrskem. Medtem ko je \xc4\x8ce\xc5\xa1ka med mongolskim pohodom ostala skoraj nedotaknjena, je Moravsko doletela enaka usoda kot Poljsko in \xc5\xa0lezijo._NEWLINE_Bajdar se je leta 1247 udele\xc5\xbeil kurultaja, na katerem je bil za novega kagana izvoljen  Gujuk kan.'